CELEX: C2007/315/24
Language: fi
Date: 2007-12-22 00:00:00
Title: Asia C-195/06: Yhteisöjen tuomioistuimen tuomio (neljäs jaosto) 18.10.2007 (Bundeskommunikationssenatin (Itävalta) esittämä ennakkoratkaisupyyntö) — Kommunikationsbehörde Austria (KommAustria) v. Österreichischer Rundfunk (ORF) (Palvelujen tarjoamisen vapaus — Televisiolähetystoiminta — Direktiivit 89/552/ETY ja 97/36/EY — Käsitteet teleostoslähetys ja televisiomainonta — Kilpailu, jossa on palkinto)

22.12.2007   
            
            
               FI
            
            
               Euroopan unionin virallinen lehti
            
            
               C 315/15
            
         Yhteisöjen tuomioistuimen tuomio (neljäs jaosto) 18.10.2007 (Bundeskommunikationssenatin (Itävalta) esittämä ennakkoratkaisupyyntö) — Kommunikationsbehörde Austria (KommAustria) v. Österreichischer Rundfunk (ORF)
   (Asia C-195/06) (1)
   
   (Palvelujen tarjoamisen vapaus - Televisiolähetystoiminta - Direktiivit 89/552/ETY ja 97/36/EY - Käsitteet ’teleostoslähetys’ ja ’televisiomainonta’ - Kilpailu, jossa on palkinto)
   (2007/C 315/24)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundeskommunikationssenat
   Pääasian asianosaiset
   
      Kantaja: Kommunikationsbehörde Austria (KommAustria)
   
      Vastaaja: Österreichischer Rundfunk (ORF)
   Oikeudenkäynnin kohde
   Ennakkoratkaisupyyntö — Bundeskommunikationssenat — Televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta 3 päivänä lokakuuta 1989 annetun neuvoston direktiivin 89/552/ETY (EYVL L 298, s. 23), sellaisena kuin se on muutettuna 30.6.1997 annetulla Euroopan parlamentin ja neuvoston direktiivillä 97/36/EY (EYVL L 202, s. 60), 1 artiklan c ja f alakohdan tulkinta — Televisiolähetys, joissa katsojille tarjotaan mahdollisuus osallistua kilpailuun soittamalla lisämaksulliseen puhelinnumeroon — ”Televisiomainonnan” ja ”teleostoslähetyksen” käsite
   Tuomiolauselma
   Televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta 3.10.1989 annetun neuvoston direktiivin 89/552/ETY, sellaisena kuin se on muutettuna 30.6.1997 annetulla Euroopan parlamentin ja neuvoston direktiivillä 97/36/EY, 1 artiklaa on tulkittava siten, että lähetys tai lähetyksen osa, joissa televisiolähetystoiminnan harjoittaja tarjoaa televisionkatsojille mahdollisuuden osallistua kilpailuun soittamalla välittömästi lisämaksulliseen puhelinnumeroon eli näin ollen maksua vastaan,
   
               —
            
            
               kuuluu mainitun 1 artiklan f alakohdassa teleostoslähetykselle annetun määritelmän piiriin, jos mainittu lähetys tai osa sitä on todellinen palvelua koskeva tarjous, kun otetaan huomioon kilpailun sisältävän lähetyksen päämäärä, kilpailun merkitys lähetyksessä kokonaisuudessaan, arvioituna ajallisesti ja suhteessa sen oletettuun taloudelliseen vaikutukseen verrattuna ohjelman arvioituun tuottoon, ja osallistujille esitettävien kysymysten luonne
            
         
               —
            
            
               kuuluu mainitun artiklan c alakohdassa televisiomainonnalle annetun määritelmän piiriin, jos kilpailu päämääränsä ja sisältönsä sekä niiden olosuhteiden, joiden valossa palkinnot esitetään, johdosta sisältää ilmoituksen, jolla pyritään kannustamaan televisionkatsojia hankkimaan palkintona olevia tavaroita ja palveluja tai omien myynninedistämistarkoitusten mukaisesti edistämään välillisesti kyseessä olevan lähetystoiminnan harjoittajan ohjelmien ansioita.
            
         
      (1)  EUVL C 243, 1.10.2006.